[{"text_idx": "#000008", "text": "Mae\u2019r cynllun ar gael i bob ffoadur sy\u2019n teithio i Gymru i chwilio am loches, yn unol a\u0302 gweledigaeth Llywodraeth Cymru ar gyfer creu Cenedl Noddfa, cyhyd a\u0302\u2019u bod yn dangos prawf dilys eu bod yn gymwys fel y rhestrir yn nhelerau ac amodau\u2019r cynllun."}, {"text_idx": "#000009", "text": "Dechreuodd y cynllun teithio am ddim ar 26 Mawrth a bydd yn para tan 31 Mawrth 2023."}, {"text_idx": "#000010", "text": "Mae\u2019r cynllun yn caniata\u0301u teithio diderfyn ar:"}, {"text_idx": "#000011", "text": "gwasanaethau trenau Trafnidiaeth Cymru ledled Cymru\ngwasanaethau bysiau a threnau sy\u2019n mynd i Loegr os yw\u2019r daith yn dechrau neu orffen yng Nghymru"}, {"text_idx": "#000015", "text": "Rhestr o gwmni\u0308au bysiau sy'n cymryd rhan"}, {"text_idx": "#000017", "text": "Brand y cynllun ar gyfer pob gohebiaeth gyhoeddus yw'r 'Tocyn Croeso'."}, {"text_idx": "#000018", "text": "Mae'r cynllun yn darparu teithio diderfyn am ddim i bobl gymwys ar bob gwasanaeth bws lleol a ddarperir ledled Cymru gan y cwmni\u0308au sy\u2019n cymryd rhan yn y cynllun. Mae rhestr o\u2019r cwmni\u0308au hynny i\u2019w gweld dan 'Rhestr o gwmni\u0308au bysiau sy'n cymryd rhan'. Mae\u2019r cynllun yn cynnwys gwasanaethau sy\u2019n teithio i mewn ac allan o Loegr pan fydd eich taith yn dechrau neu'n dod i ben yng Nghymru."}, {"text_idx": "#000019", "text": "Mae'r prawf cymhwysedd sydd ei angen i gael mynediad at deithio am ddim ar fysiau fel y'i diffinnir wedi'i restru o dan 'Cymhwysedd' isod."}, {"text_idx": "#000020", "text": "Mae'r cynnig yn gwbl ar waha\u0302n i'r cynllun peilot presennol sydd ar waith ar gyfer Ceiswyr Lloches."}, {"text_idx": "#000021", "text": "Mae'r cynllun ar gael i bob ffoadur sy'n chwilio am hafan ddiogel yng Nghymru yn unol a\u0302 gweledigaeth Ein Cenedl Noddfa ar gynhyrchu un o'r canlynol:"}, {"text_idx": "#000025", "text": "Ar o\u0302l iddynt ddangos prawf dilys (4), bydd pobl yn cael teithio am ddim ar wasanaethau bysiau lleol sy'n gweithredu'n gyfan gwbl yng Nghymru neu lle mae\u2019r daith yn dechrau neu'n dod i ben yng Nghymru \u2013 dylech gyfeirio at y cwestiynau cyffredin isod (Cwestiynau Cyffredin)."}, {"text_idx": "#000026", "text": "Nid oes unrhyw gyfyngiadau ar yr amser y darperir teithio am ddim ar fysiau ar gynhyrchu prawf dilys fel y'i diffinnir o dan 'Cymhwysedd' y ddogfen hon."}, {"text_idx": "#000028", "text": "Dim ond yr unigolyn a enwir sy\u2019n cael manteisio ar deithio am ddim ar fysiau o dan y telerau cymhwysedd sydd i\u2019w gweld ym mhennawd (4) o\u2019r ddogfen hon, ac ni cheir trosglwyddo\u2019r hawl i wneud hynny, ond bydd yn cynnwys uned deuluol sy'n teithio gyda'i gilydd, gan gynnwys plant."}, {"text_idx": "#000029", "text": "Os ydynt yn gymwys i gael cludiant i\u2019r ysgol, bydd angen i unrhyw blant sy'n ffoaduriaid sy'n cael addysg gynradd neu uwchradd yng Nghymru wneud cais i'r awdurdod lleol perthnasol am gludiant o\u2019r fath."}, {"text_idx": "#000030", "text": "Bydd teithio am ddim ar fysiau yn cael ei dynnu'n o\u0302l os caiff ei gamddefnyddio / ei ddefnyddio gan unrhyw un heblaw'r person(au) sy'n gymwys i wneud hynny, a gall arwain at achos troseddol."}, {"text_idx": "#000031", "text": "Er mwyn cael y disgownt perthnasol, mae gofyn i'r defnyddiwr gyflwyno\u2019i brawf cymhwysedd (gweler pennawd 4 yn y ddogfen hon) i yrrwr y bws wrth iddo fynd i mewn i\u2019r bws. Os na fydd pobl yn gallu dangos prawf cymhwysedd, ni fyddant yn gymwys i deithio am ddim a bydd gofyn iddynt dalu'r pris llawn a nodir."}, {"text_idx": "#000032", "text": "Mae cynrychiolwyr cwmni\u0308au bysiau yn cadw'r hawl i archwilio prawf cymhwysedd fel rhan o'r broses ddilysu a lleihau twyll."}, {"text_idx": "#000033", "text": "Mae rheolau a rheoliadau pob cwmni bysiau yn berthnasol pan fydd teithio am ddim wedi dangos prawf cymhwysedd a/neu docynnau eraill."}, {"text_idx": "#000034", "text": "Cychwynnodd y cynllun ar 26 Mawrth 2022 a bydd yn para tan 31 Mawrth 2023 fel y bo modd cynnal adolygiad pellach ohono er mwyn sicrhau ei fod yn parhau i ddarparu'r manteision a fwriadwyd, ei fod yn parhau\u2019n fforddiadwy a bod modd ei ddarparu."}, {"text_idx": "#000035", "text": "Bydd rhagor o wybodaeth am y cynllun yn cael ei chyhoeddi ar o\u0302l yr adolygiad pellach ac mewn da bryd cyn diwedd y cyfnod."}, {"text_idx": "#000036", "text": "Nid oes cyfnod ymgeisio oherwydd y bydd y defnyddiwr yn dangos y prawf cymhwysedd y mae ei angen arno er mwyn cymryd rhan yn y cynllun i yrrwr y bws wrth iddo fynd i mewn i\u2019r bws. Bydd yn cael teithio am ddim ar unwaith ar wasanaethau bysiau lleol yng Nghymru."}, {"text_idx": "#000037", "text": "Ni fydd unrhyw gardiau teithio penodol yn cael eu rhoi i'r defnyddiwr o dan y cynllun hwn. Bydd yn ofynnol i'r rheini sy'n gymwys i deithio am ddim gydymffurfio a\u0302\u2019r gofynion o ran prawf cymwys fel y'u rhestrir o dan bennawd 4 yn y ddogfen hon."}, {"text_idx": "#000038", "text": "Bydd y rheini sy'n gymwys i deithio am ddim yn cael tocyn teithio 'Tocyn Croeso', nad oes unrhyw werth iddo, oddi wrth yrrwr y bws wrth iddynt fynd i mewn i\u2019r bws ar gyfer y daith a fydd yn cael ei gwneud."}, {"text_idx": "#000039", "text": "Nid yw teithio am ddim yn ddilys ar wasanaethau bysiau pellter hir a ddarperir gan National Express a Stagecoach Megabus."}, {"text_idx": "#000040", "text": "I gael manylion am y gwasanaethau hyn gan gynnwys amseroedd, defnyddiwch yr wybodaeth gyswllt ganlynol:"}, {"text_idx": "#000042", "text": "Nid yw prawf cymhwysedd o dan 'Cymhwysedd' y ddogfen hon yn rhoi'r hawl nac yn gwarantu cludiant ar unrhyw wasanaeth bws ar unrhyw adeg, nac yn arwain at ddisgwyl parhad o\u2019r gwasanaethau presennol neu ddarparu gwasanaethau newydd."}, {"text_idx": "#000043", "text": "Mae amodau cludiant cwmni\u0308au unigol hefyd yn berthnasol ar gyfer teithiau."}, {"text_idx": "#000044", "text": "Mae\u2019r cynllun ar gael ond i'r rhai sy'n gymwys drwy gynhyrchu prawf dilys fel y'i rhestrir o dan 'Cymhwysedd' o delerau ac amodau'r cynllun i yrrwr y bws wrth fynd ar y bws. Bydd defnydd twyllodrus yn arwain at dynnu cludiant am ddim yn o\u0302l ar unwaith i'r unigolyn/unigolion dan sylw a chaiff ei adrodd i'r awdurdodau perthnasol a gall arwain at erlyniad."}, {"text_idx": "#000047", "text": "*Oriau agor: 7am \u2013 8pm."}, {"text_idx": "#000048", "text": "Gallwch wneud eich profiad gyda ni\u2019n fwy personol drwy gofrestru a\u0302\u2019ch cyfrif eich hun. Yma, byddwch yn gallu cadw eich hoff deithiau, gweld problemau teithio a llawer mwy drwy deilwra eich taith i ddiwallu eich anghenion.\nCliciwch yma i gael gwybod mwy ac i gofrestru, neu mewngofnodwch isod."}, {"text_idx": "#000049", "text": "Nid oes gennych gyfrif? Cofrestrwch"}, {"text_idx": "#000050", "text": "Ydych chi wedi anghofio eich cyfrinair?"}]